ΓΡΑΠΤΗ ΕΡΩΤΗΣΗ P-3878/00

υποβολή: Anneli Hulthn (PSE) προς την Επιτροπή

(4 Δεκεμβρίου 2000)

Θέμα: Κονδύλια για άτομα που έχουν προσβληθεί από την ασθένεια Creutzfeldt Jacob

Μπορεί η Επιτροπή να διασφαλίσει ότι θα διατίθενται πάντοτε επαρκή κονδύλια για τα άτομα που έχουν προσβληθεί από την ασθένεια Creutzfelt Jacob, για την περίθαλψη και την αποκατάσταση; Μπορεί η Επιτροπή να διασφαλίσει επίσης ότι θα διατεθούν επαρκείς πιστώσεις για τη λήψη προληπτικών μέτρων και για έρευνα;

Απάντηση του κ. Byrne εξ ονόματος της Επιτροπής

(15 Ιανουαρίου 2001)

Το άρθρο 152 (πρώην άρθρο 129) της συνθήκης ΕΚ ορίζει ειδικά ότι mldr Η δράση της Κοινότητας στον τομέα της δημόσιαςγείας αναπτύσσεται χωρίς να θίγονται στο παραμικρό οι αρμοδιότητες των κρατών μελών σε ό,τι αφορά την οργάνωση και την παροχή τωνγειονομικώνπηρεσιών και της ιατρικής περίθαλψης mldr.

Γι' αυτόν το λόγο οι πόροι για περίθαλψη και αποκατάσταση ανήκουν σε μεγάλο βαθμό στην αρμοδιότητα των κρατών μελών.

Ωστόσο, στο πλαίσιο ευρωπαϊκού σχεδίου δράσης, το οποίο πρότεινε η Επιτροπή τον Νοέμβριο του 1996, παρασχέθηκαν κονδύλια για να γίνει εντατικότερη η έρευνα επί των εκκρεμών ζητημάτων που αφορούν τη μεταδοτική σπογγώδη εγκεφαλοπάθεια του ανθρώπου και των ζώων (ΜΣΕ). Το εν λόγω σχέδιο δράσης εγκρίθηκε γρήγορα από το Συμβούλιο και το Κοινοβούλιο με πρόσθετο προϋπολογισμό 35 εκατομμυρίων ευρώ, με αποτέλεσμα η συνολική κοινοτική χρηματοδότηση να ανέλθει στα 50,7 εκατομμύρια ευρώ. Έκτοτε, η Επιτροπή, βάσει του ερευνητικού προγράμματος πλαισίου 4 (προγράμματα Biomed, Biotech και FAIR), χρηματοδότησε 54 σχέδια στα οποία μετέχουν 150 ερευνητικά εργαστήρια σε όλη την Ευρώπη.

Οι ερευνητικές προσπάθειες συνεχίζονται με το πέμπτο πρόγραμμα πλαίσιο, κατά το οποίο όλες οι πτυχές του σχεδίου δράσης, όπως: η κλινική και επιδημιολογική έρευνα για τις σπογγώδεις εγκεφαλοπάθειες του ανθρώπου (ΣΕ), ο μολυσματικός παράγων και ο μηχανισμός μετάδοσής του, η διάγνωση των ΣΕ, η αξιολόγηση του κινδύνου από τις ΣΕ, η θεραπεία και πρόληψη των ΣΕ και ο συντονισμός των ερευνητικών δραστηριοτήτων στα

κράτη μέλη, περιλαμβάνονται στο πρόγραμμα Ποιότητα Ζωής. Τρία νέα σχέδια έχουν επιλεγεί για χρηματοδότηση προκειμένου να συνεχισθεί η διαρκής παρακολούθηση των κρουσμάτων της νόσου Creutzfeldt-Jakob (CJ), να εναρμονισθούν οι διαγνωστικές μέθοδοι και να μελετηθούν διαδικασίες παρασκευής για τον περιορισμό των κινδύνων μόλυνσης. Οι επικείμενες προσκλήσεις προςποβολή προτάσεων στο πλαίσιο του προγράμματος Ποιότητα Ζωής εφέτος και το 2001 θα συμβάλουν περαιτέρω να ενισχυθεί αυτή η προσπάθεια και να εστιασθεί σε κρίσιμους τομείς όπου απαιτείται έρευνα.

Επιπροσθέτως, όσον αφορά τις ενέργειες της Κοινότητας στον τομέα της δημόσιαςγείας, παρακολούθηση της παραλλαγής της νόσου Creutzfeldt-Jakob προβλέπεται από την απόφαση 2119/98/ΕΚ του Ευρωπαϊκού Κοινοβουλίου και του Συμβουλίου της 24ης Σεπτεμβρίου 1998 για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα(1).

Πέραν αυτών, συνεργαζόμενα δίκτυα προσώπων που έχουν αμέσως ή εμμέσως πληγεί από την παραλλαγή της νόσου CJ θα έχουν τη δυνατότητα ναποβάλουν προτάσεις σχεδίων, ανταποκρινόμενα στην πρόσκλησηποβολής προτάσεων που δημοσιεύθηκε στο πλαίσιο του κοινοτικού προγράμματος δράσης για τις σπάνιες ασθένειες (1999-2003) ή του κοινοτικού προγράμματος δράσης για την πρόληψη του AIDS και άλλων μεταδοτικών νόσων (1996-2000 " η Επιτροπή πρότεινε παράταση για την περίοδο 2001-2002).

(1) ΕΕ L 268 της 3.10.1998.